Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PRAVILNIKA O TRAJNOM STRUČNOM USAVRŠAVANJU ODVJETNIKA**  **Nositelj izrade izvješća: Upravni odbor Hrvatske odvjetničke komore**  **Zagreb, 17. ožujka 2022.** | |
| **Naziv akta za koji je provedeno savjetovanje s javnošću** | Prijedlog Pravilnika o trajnom stručnom usavršavanju odvjetnika |
| **Naziv tijela nadležnog za izradu nacrta / provedbu savjetovanja** | Upravni odbor Hrvatske odvjetničke komore |
| **Razlozi za donošenje akta i ciljevi koji se njime žele postići uz sažetak ključnih pitanja** | Člancima 4. i 24. Zakona o izmjenama i dopunama Zakona o odvjetništvu (Narodne novine broj: 126/21) koji je stupio na snagu 2. prosinca 2021. propisano je da je Komora dužna u roku od 90 dana od stupanja na snagu navedenog zakona donijeti pravila kojima se utvrđuje program i način provedbe stručnog usavršavanja odvjetnika.  Slijedom navedenog, predmetni Pravilnik potrebno je donijeti radi postupanja po odredbama članaka 4. i 24. Zakona o izmjenama i dopunama Zakona o odvjetništvu (Narodne novine broj: 126/21). |
| **Objava dokumenata za savjetovanje**  **Razdoblje provedbe savjetovanja** | <https://www.hok-cba.hr/savjetovanja-s-javnoscu/> |
| Savjetovanje s javnošću otvoreno: 14. veljače 2022.  Dan završetka savjetovanja s javnošću: 16. ožujka 2022. |
| **Pregled osnovnih pokazatelja uključenosti savjetovanja s javnošću** |  |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Analiza prihvaćenih i neprihvaćenih prijedloga s obrazloženjem razloga za prihvaćanje i neprihvaćanje je u tablici u nastavku. |
| **Ostali oblici savjetovanja s javnošću** | - |
| **Troškovi provedenog savjetovanja** | Nije bilo troškova. |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Silvije Čipčić-Bragadin, odvjetnik u Zagrebu |  | Prijedlog je da se dopusti i drugim pružateljima obrazovanja stručno usavršavanje odvjetnika. Mislim da nije dobro da samo Odvjetnička akademija provodi usavršavanje odvjetnika jer i druge institucije mogu to dobro napraviti a time se proširuje mogućnost stjecanja znanja odvjetnika putem raznih programa koje Akademija možde ne nudi, razvija se tržište edukacija i sl. Sustav se može napraviti na način kao što to imaju druge profesije, npr. da određeni program/seminar/ tečaj ili slični događaj nosi određeni broj bodova, a odvjetnici moraju tijekom godine skupiti određeni ukupni broj bodova.  Može se napraviti i da Odvjetnička akademija dodjeljuje bodove programu ili  slično da se zaštiti kvaliteta programa. | *Ne prihvaća se.*  *Ovo je regulacija samo za Hrvatsku odvjetničku komoru, koja je obvezna osigurati edukaciju temeljem Zakona o odvjetništvu (“Narodne novine“ br. 9/94, 117/08, 50/09, 18/11 i 126/21.)* |
| 2. | Silvije Čipčić-Bragadin, odvjetnik u Zagrebu | **Čl. 10. st.1.** | Broj obveznih sati koje svaki odvjetnik treba pohađati tijekom kalendarske godine je prema mojem skromnom mišljenju je prenizak. 12 školskih sati je jedva jedan radni dan… | *Ovo je dovoljan broj sati, a radi se o minimalno propisanom broju sati.* |
| 3. | Nada Badurina,  odvjetnica u Rijeci | **Čl. 6.** | Predlaže se dodati nove točke:  "7. Stručno usavršavanje koje osigurava Komora odvija se i obrazovnim aktivnostima uživo prema Programu obrazovnih aktivnosti Odvjetničke akademije, o kojima se obveznici pravovremeno  obavještavaju putem zborova." | *Prijedlog se prihvaća.* |
| 4. | Nada Badurina,  odvjetnica u Rijeci | **Čl. 7.** | toč 2. Obveznik stručnog usavršavanja dužan je svake godine ostvariti najmanje dvanaest školskih sati stručnog usavršavanja putem LMS sustava **ili obrazovnim aktivnostim koje se održavaju prisustvovanjem uživo.**  toč. 3 briše se riječi "putem LMS sustava". | *Prijedlog se prihvaća.* |
| 5. | Nada Badurina,  odvjetnica u Rijeci | **Čl. 10.** | toč.1 Na potvrdu o ispunjenje obveze trajnog stručnog usavršavanja odvjetnik stječe pravo nakon što putem LSM sustava pregleda e-kolegije, **ili prisustvuje usavršavanju uživo prema Programu obrazovnih aktivnosti Odvjetničke akademije**, čije je ukupno trajanje od minimalno dvanaest školskih sati. | *Prijedlog se prihvaća.* |
| 6. | Nada Badurina,  odvjetnica u Rijeci | **Čl. 13.** | Tijekom svake kalendarske godine, nakon one godine u kojoj je upisan u Imenik odvjetnika, odvjetnik je dužan ostvariti putem LMS sustvava **ili usavršavanjem uživo prema Programu obrazovnih aktivnosti Odvjetničke akademije**, najmanje dvanaest sati edukacije. | *Prijedlog se prihvaća.* |
| 7. | Nada Badurina,  odvjetnica u Rijeci | **Prilog** | **U predloženom obrascu potvrde**  potrebno je **brisati riječi "na daljinu"** | *Prijedlog se prihvaća.* |